CELEX: 22009D0069
Language: da
Date: 2009-05-29 00:00:00
Title: Afgørelse truffet af Det Blandede EØS-udvalg nr. 69/2009 af 29. maj 2009 om ændring af bilag XIII (Transport) til EØS-aftalen

3.9.2009   
            
            
               DA
            
            
               Den Europæiske Unions Tidende
            
            
               L 232/25
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 69/2009
   af 29. maj 2009
   om ændring af bilag XIII (Transport) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved afgørelse nr. 50/2009 truffet af Det Blandede EØS-udvalg den 24. april 2009 (1).
            
         
               (2)
            
            
               Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (2) bør indarbejdes i aftalen.
            
         
               (3)
            
            
               Den særlige geografiske beliggenhed og lave befolkningstæthed i Island såvel som sammensætningen af den luftfartøjsflåde, der betjener indenrigsruterne i Island, betyder, at forordning (EF) nr. 300/2008 ikke bør gælde for indenrigsflyvning på Islands territorium. De nationale sikkerhedsforanstaltninger for indenrigsflyvningen i Island sikrer et tilstrækkeligt beskyttelsesniveau.
            
         
               (4)
            
            
               I betragtning af Liechtensteins særlige situation, som er en kombination af et meget lille territorium, en speciel geografisk struktur og den kendsgerning, at den samlede luftfart i Liechtenstein er meget begrænset, at der ikke er internationale rutefly til eller fra Liechtenstein, og at den civile luftfartsinfrastruktur i Liechtenstein kun består af en heliport, bør forordning (EF) nr. 300/2008 ikke gælde for den eksisterende civile luftfartsinfrastruktur på Liechtensteins territorium.
            
         
               (5)
            
            
               Forordning (EF) nr. 300/2008 ophæver forordning (EF) nr. 2320/2002 (3), som er indarbejdet i aftalen, og som derfor bør slettes af aftalen —
            
         TRUFFET FØLGENDE AFGØRELSE:
   Artikel 1
   I bilag XIII til aftalen foretages følgende ændringer:
   
               1)
            
            
               Teksten i punkt 66h (Europa-Parlamentets og Rådets forordning (EF) nr. 2320/2002) affattes således:
               »32008 R 0300: Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (EUT L 97 af 9.4.2008, s. 72).
               Forordningens bestemmelser læses ved anvendelsen af denne aftale med følgende tilpasninger:
               
                           a)
                        
                        
                           Artikel 7 finder ikke anvendelse for så vidt angår EFTA-staterne.
                        
                     
                           b)
                        
                        
                           Når Fællesskabet på grundlag af artikel 20 forhandler med et tredjeland om indgåelse af en aftale til fremme af målet om »one-stop security«, skal det arbejde for, at EFTA-staterne tilbydes en lignende aftale med det pågældende tredjeland. EFTA-staterne bestræber sig på deres side på at indgå aftaler med tredjelande svarende til Fællesskabets aftaler.
                        
                     
                           c)
                        
                        
                           De i denne forordning fastsatte foranstaltninger finder ikke anvendelse på indenrigsflyvning til og fra lufthavne på Islands territorium.
                        
                     
                           d)
                        
                        
                           Foranstaltningerne i denne forordning finder ikke anvendelse på den eksisterende civile luftfartsinfrastruktur på Liechtensteins territorium.«
                        
                     
         
               2)
            
            
               Teksten til tillæg 8 udgår.
            
         Artikel 2
   Den islandske og den norske udgave af forordning (EF) nr. 300/2008, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 30. maj 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 29. maj 2009.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 162 af 25.6.2009, s. 31.
   
      (2)  EUT L 97 af 9.4.2008, s. 72.
   
      (3)  EFT L 355 af 30.12.2002, s. 1.
   
      (4)  Forfatningsmæssige krav angivet.